text: Våd fredag i vente
  28 april 2017 kl. 04.12
  Fredag bliver solen en sjælden gæst i Syd- og Sønderjylland, der dog slippet nådigt, når det kommer til regn.
  Rent vejrmæssigt får syd- og sønderjyderne en halvtrist start på weekenden.
  Landsdelen bliver ifølge DMI ramt af den del byger, og det kan byde på hagl enkelte steder. Der er chance for, at solen kigger frem, men temperaturerne kommer kun til at ligge på 7 til 10 grader. Vinden bliver svag til frisk mest mellem sydvest til nordvest.
  Mens der forventes at falde omkring 3 mm regn i løbet af fredagen i de syd- og sønderjyske egne, så slipper de knapt så nådigt i København og Nordsjælland, hvor man i dag  kan få op til 30 mm regn lokalt, hvilket svarer til gennemsnittet for hele april.
  I løbet af fredag aften og natten til lørdag byder vejret på klart vejr de fleste steder og kun enkelte byger.  Temperaturerne kommer til at ligge mellem frysepunktet og 4 graders varme.
  